ปัจจัยในประเทศพยุงตลาดบวก1.62จุด
หุ้นไทย 14 ธ.ค.ปิดตลาดเช้าบวก1.62จุดที่ 1,032.23 จุดมูลค่าการซื้อขาย9,629.68ล้านบาท
14 ธ.ค. 2554

หุ้นไทย 14 ธ.ค.ปิดตลาดเช้าบวก1.62จุดที่ 1,032.23 จุดมูลค่าการซื้อขาย9,629.68ล้านบาท




ดัชนีตลาดหลักทรัพย์แห่งประเทศไทย วันที่ 14 ธ.ค. ปิดตลาดภาคเช้าบวกเล็กน้อย 1.62 จุด ปิดที่ 1,032.23 จุด หลังจากขึ้นไปแตะจุดสูงสุดที่ 1,037.31 จุด มูลค่าการซื้อขาย 9,629.68 ล้านบาท
นายมงคล พ่วงเภตรา นักวิเคราะห์ บริษัทหลักทรัพย์ (บล.) คันทรี่ กรุ๊ป ประเมินว่า ตลาดจะยังคงผันผวนอยู่ในกรอบแคบๆ โดยมีปัจจัยบวกในประเทศ ทั้งการใช้จ่ายหลังน้ำท่วมของรัฐบาลและการเข้ามาซื้อหุ้นช่วงปลายปีของนักลงทุนเป็นตัวพยุงตลาดหุ้นไทยไว้
"สถานการณ์ที่เปลี่ยนไปเปลี่ยนมาแบบนี้ ทำให้มีการขายทำกำไรระยะสั้นเข้ามาในตลาดมากขึ้น จนกว่าปัจจัยตลาด โดยเฉพาะยูโรโซนจะกลับมาเป็นบวก" นายมงคล กล่าว
นายกวี ชูกิจเกษม ผู้ช่วยกรรมการผู้จัดการฝ่ายวิเคราะห์หลักทรัพย์ บล.กสิกรไทย ประเมินว่า ในระยะสั้นตลาดมีแนวโน้มแกว่งตัวลง แต่สัปดาห์สุดท้ายของปี อาจมีการปรับเพิ่มขึ้นบ้างจากแรงขายต่างชาติที่ลดลง และกองทุนในประเทศจะกลับเข้ามาซื้อ
"ผลประชุม Fed เมื่อวาน ไม่ได้ให้ความหวังใดๆ เกี่ยวกับ QE3 แม้ว่าจะยังแสดงความกังวลต่อเศรษฐกิจสหรัฐฯ ทำให้ตลาดผิดหวังและมีการขายทำกำไรออกมา" นายกวี กล่าว
มูลค่าซื้อขาย 5 อันดับหลักทรัพย์ PTTGC  ปิด 62.50 บาท -0.50 บาท หรือ -0.79%KTB  ปิด 15.00 บาท -0.30 บาท หรือ -1.96%CPF  ปิด 33.75 บาท +0.50 บาท หรือ +1.50%SCC  ปิด 320.00 บาท -6.00 บาท หรือ -1.84%TMB ปิด 1.61 บาท +0.01 บาท หรือ +0.62%